Helena Javornik

Helena Javornik (26. maaliskuuta 1966 Celje Slovenian ST, Jugoslavia) on slovenialainen juoksija. Jarvornik on kilpaillut lukuisilla ratamatkoilla sekä maastojuoksussa. Hänellä on hallussaan kahdeksan Slovenian ulkoratojen ennätystä ja kolme sisäratojen ennätystä.

 Ura 

 Ratajuoksu 

 Olympialaiset 

Javornik on kilpaillut olympialaisissa vuosina 1996, 2000 ja 2004. Atlantassa 1996 Javornik kilpaili maratonissa, ollen lopputuloksissa sijalla 53. Javornik hävisi kilpailun voittaneelle Etiopian Fatuma Roballe 20 minuuttia ja 53 sekuntia.

Sydneyssä 2000 Javornik kilpaili kahdella matkalla: 1 500 ja 5 000 metrillä. Hän jäi molemmilla matkoilla alkueriin.

Ateenassa 2004 Javornik kilpaili 10 000 metrin juoksussa. Javornik oli ajallaan 31:06,63 lopputuloksissa kymmenes. Hän hävisi voittaneelle Kiinan Xing Huinalle 32,26 sekuntia ja kolmanneksi tulleelle Etiopian Derartu Tululle 30,18 sekuntia.

 Muut kilpailut 

Javornik on urallaan kilpaillut viidesti ulkoratojen MM-kilpailuissa ja kahdesti sisäratojen MM-kilpailuissa ja hän on useilla matkoilla moninkertainen Slovenian mestari.

+ Javornik MM-kilpailuissa Vuosi Paikka Rata Matka Tulos Sijoitus 1993   Stuttgart  ulko  maraton  2:51:06  20. 1997   Ateena  ulko  1 500 m  4:16,21  30. 5 000 m  16:28,38  32. 1999   Maebashi  sisä  3 000 m  9:00,92  9. 1999   Sevilla  ulko  5 000 m  15:28,41  16. 2001   Lissabon  sisä  1 500 m  4:15,76  8. 2003   Pariisi  ulko  10 000 m  32:01,57  18. 2007   Osaka  ulko  maraton  2:42:03  30.

+ Javornikin kansalliset mestaruudet Matka Voitot Vuodet   5 000 m  5  1995, 1998, 2003, 2008, 2011   10 000 m  10  1994, 1997–2000, 2003–2004, 2006–2008   10 km  1  2005   puolimaraton  5  1994, 1998, 2002–2003, 2007   maraton  5  1993–1995, 2007–2008   maastojuoksu  6  1994–1995, 1997–1998, 2002, 2008   Yhteensä  32 Slovenian mestaruutta 

Javornik voitti vuonna 1995 Wienin maratonin ajalla 2:36:30, saaden 11 500 Yhdysvaltain dollaria palkintorahana. Javornik oli toinen slovenialainen maratonin voittaja ja ensimmäinen slovenialainen nainen. Javornik voitti vuonna 2004 Amsterdamin maratonin ajalla 2:27:32,8. Javornik on vuodesta 1975 järjestetyn maratonin ensimmäinen ja ainoa slovenialainen voittaja. Palkintorahat eivät tavallisesti ole julkisia Alankomaissa järjestättävissä maratoneissa, mutta edellisen vuoden voittaja oli saanut palkintorahoina 24 775 Yhdysvaltain dollaria. Välimeren kilpailuissa vuonna 1993 Javornik voitti maratonin ajalla 2:42:58 ja hänestä tuli kisojen ensimmäinen maratonin voittanut nainen. Hänestä tuli myös ensimmäinen slovenialainen mitalin saanut maratoonari. EM-kilpailuihin Javornik on osallistunut vuosina 1994 (maraton ; keskeytti), 1998 (5 000 m ; keskeytti ja 10 000 m ; 14.) ja 2002 (1 500 m ; 28. ja 5 000 m ; 14.) ja sisäratojen EM-kilpailuihin vuosina 2000 (3 000 m ; kymmenes) ja 2002 (3 000 m ; yhdeksäs).

 Maastojuoksu 

Javornik voitti vuonna 2002 maastojuoksun EM-kilpailuissa kultaa. Kilpailu käytiin Kroatian Medulinissa ja matkana oli 6,17 kilometriä, jonka Javornik juoksi ajassa 20 minuuttia ja 16 sekuntia. Javornik voitti kullan kahden sekunnin erolla ennen Venäjän Galina Bogomolovaa ja kolmen sekunnin erolla ennen Turkin Elvan Abeylegessea. Kyseessä oli naisten EM-kilpailujen siihen asti pisimmästä matkasta. Javornikin kulta oli Slovenian ensimmäinen mitali maastojuoksun EM-kilpailuista. Javornik on kilpaillut maastojuoksun EM-kilpailuissa vuosina 1995, 1996, 1998 sekä 2002.

Maastojuoksun MM-kilpailuissa Javornik on kilpaillut kahdesti, vuosina 1997 ja 2003. Vuonna 1997 Javornik oli pitkän kilpailun lopputuloksissa sijalla 68, vuonna 2003 hänen sijoituksena oli 20. Hän ilmoittautui myös lyhyeen kisaan vuonna 2003, mutta ei koskaan lähtenyt kilpailuun.

Javornik on voittanut Slovenian mestaruuden maastojuoksussa kuudesti, vuosina 1994, 1995, 1997, 1998, 2002 ja 2008.

 Dopingrikkomus 

Javornik jäi kiinni dopingrikkomuksesta maaliskuussa 2008 Wienissä juostun puolimaratonin jälkeen. Javornikin A- ja B-näytteet osoittivat positiivista tulosta erytropoietiinihormoniin eli EPO:n käytöstä. Javornik kiisti syytteet ja sai tukea myös Slovenian yleisurheiliitolta. Liiton mukaan näytteiden tulokset alittivat WADA:n asettamat rajat. Liitto myös kyseenalaisti wieniläisen tutkimuslaboratorion käytännöt. Javornik kieltäytyi allekirjoittamasta tunnustusta ja jatkoi kilpailemista, kunnes kesäkuussa 2008 IAAF asetti hänet kilpailukieltoon, jolloin myös Slovenian yleisurheiliitto myönsi käryn. CAS totesi hänet syylliseksi dopingrikkomukseen maaliskuussa 2009 ja hänet määrättiin kahden vuoden kilpailukieltoon. Kielto oli voimassa kesäkuuhun 2010.

 Ennätykset 

+ Javornikin ennätykset Matka Tulos Päivä Paikka Huom Sisäradat 1 500 m  4:06,22  11.02.2001   Dortmund  – maili  4:29,35  24.02.2002   Liévin  NR 2 000 m  5:44,93  22.02.2002   Chemnitz  NR 3 000 m  8:47,49  03.02.2002   Stuttgart  NR Ulkoradat 1 500 m  4:06,77  09.07.2000   Bydgoszcz  –  maili  4:33,00  09.07.1997   Linz  –  3 000 m  8:50,71  08.07.2000   Bydgoszcz  NR  5 000 m  15:15,40  07.08.1999   Hechtel-Eksel  NR  10 000 m  31:06,63  27.08.2004   Ateena  NR 10 km  32:29  07.06.2003   New York  –  20 000 m  1:10:30,4  19.07.2006   Maribor  NR  20 km  1:07:57  13.03.2005   Soul  –  tunti  17 070m  19.07.2006   Maribor   NR  puolimaraton  1:09:22  26.09.2004   Remich  NR  25 000 m  1:28:22,6  19.07.2006   Maribor  NR   25 km  1:25:34  13.03.2005   Soul  –  30 km  1:43:46  13.03.2005   Soul  –  maraton  2:27:33  17.10.2004   Amsterdam  NR 

 Lähteet 






 Viitteet 

Luokka:Dopingrikkomuksesta tuomitut slovenialaiset
Luokka:Slovenialaiset keskimatkojen juoksijat
Luokka:Slovenialaiset kestävyysjuoksijat
Luokka:Slovenialaiset maastojuoksijat
Luokka:Vuonna 1966 syntyneet
Luokka:Elävät henkilöt
Luokka:Dopingrikkomuksesta tuomitut yleisurheilijat